proxectonos/corpus_dominio_legal_administrativo_tmp huggingface dataset:
DELEGACIÓN DE COMPETENCIAS PLENARIAS EN MATERIA DE CONTRATACIÓN NA ALCALDÍA DO CONCELLO DE SANXENXO
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 04/07/2023)

A Corporación Municipal en Pleno do Concello de Sanxenxo, na sesión extraordinaria do VINTE E TRES DE XUÑO DE DOUS MIL VINTE E TRES, en relación á “PROPOSTA DA ALCALDÍA DE DELEGACIÓN DE COMPETENCIAS PLENARIAS EN MATERIA DE CONTRATACIÓN NA ALCALDÍA DO CONCELLO DE SANXENXO” (EXPTE.4959/2023) adoptou pola maioría absoluta do número legal de membros de dereito da Corporación o seguinte acordo: “PRIMEIRO: delegar na alcaldía as competencias que corresponden ao pleno da corporación como órgano de contratación respecto dos contratos de obras, de subministración, de servizos, de concesión de obras, de concesión de servizos e dos contratos administrativos especiais. Dentro do ámbito de esta delegación non se inclúe a aprobación dos expedientes de contratación nin as adxudicacións destes tipos de contratos, que seguen residenciados no pleno da corporación municipal. SEGUNDO: delegar na alcaldía as competencias que corresponden ao pleno da corporación como órgano de contratación respecto dos contratos privados, dos contratos de adxudicación de concesións sobre os bens da corporación, dos contratos de adquisición de bens inmobles e dereitos suxeitos a lexislación patrimonial, dos contratos de enaxenación do patrimonio e dos contratos de enaxenación de bens declarados de valor histórico ou artístico. Dentro do ámbito de esta delegación non se inclúe a aprobación dos expedientes de contratación nin as adxudicacións dos anteriores tipos de contratos, que seguen residenciados no pleno da corporación municipal. TERCEIRO: dado que ao pleno da corporación municipal lle corresponde á aprobación de proxectos de obra cando a contratación da súa execución sexa da súa competencia conforme ao disposto no apartado 22 do artigo 50 do Real Decreto 2568/1986, de 28 de novembro (Regulamento de organización, funcionamento e réxime xurídico das entidades locais) por medio do presente acordo se procede a delegar esta competencia de aprobación de proxectos de obra na alcaldía. CUARTO: non é obxecto desta delegación as competencias plenarias sobre concesións de bens ou servizos por mais de cinco anos, sempre que a súa contía exceda do 20% dos recursos ordinarios do orzamento. QUINTO: expresamente confírese, en virtude desta delegación, á alcaldía a resolución dos recursos de reposición que poidan interpoñerse contra os actos ditados polo órgano delegado no ámbito competencial da delegación outorgada nos puntos primeiro, segundo e terceiro deste acordo. SEXTO: publicar este acordo no Boletín Oficial da Provincia de Pontevedra.”
APROBACIÓN INICIAL EXPEDIENTE DE MODIFICACIÓN DE CRÉDITOS Nº 50/2023
ADMINISTRACIÓN LOCAL — Municipal — Moraña (Presupostos e cadros de persoal, 11/10/2023)

Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición das persoas interesadas na sede electrónica desta entidade [http://morana.sedelectronica. gal]. Se transcorrido o devandito prazo non se presentaron alegacións, considerarase aprobado definitivamente o devandito acordo. Moraña, 4 de outubro de 2023 Alcalde José Luis Gómez Fontenla
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 13/23 NA MODALIDADE DE SUPLEMENTO DE CRÉDITO Nº 01/23
ADMINISTRACIÓN LOCAL — Municipal — Moaña (Presupostos e cadros de persoal, 10/05/2023)

Rematado o prazo de exposición pública do Acordo plenario de data 30 de marzo de 2023, de aprobación inicial do expediente modificación de créditos nº 13/23, na modalidade de suplemento de crédito nº 01/23, sen que se presentaran alegacións contra o mesmo, considerase definitivamente aprobado conforme ó disposto nos artigos 177 en relación co 171 do Texto refundido da Lei Reguladora de Facendas Locais e 36 e 38.3 en relación co 23.1 do Real Decreto 500/1990 de 20 de abril. O resumo por capítulos do orzamento municipal vixente, unha vez incorporadas as modificacións operadas, queda do seguinte xeito: Contra o presente Acordo, os interesados poderán interpoñer directamente recursos contencioso-administrativo na forma e prazos establecidos nos artigos 25 a 42 da Lei 29/1998. A interposición de dito recurso non suspenderá por si soa a efectividade do acto ou acordo impugnado. Documento asinado dixitalmente ao marxe
LISTADO PROVISIONAL DE ADMITIDOS E EXCLUIDOS PARA TRES PRAZAS DE AUXILIAR ADMINISTRATIVO
ADMINISTRACIÓN LOCAL — Municipal — Ribadumia (Persoal, oposicións, 19/05/2023)

Rematado o prazo de presentación de solicitudes de participación no proceso de estabilización de emprego temporal no Concello de Ribadumia, polo sistema selectivo de concurso, das seguintes prazas, de acordo co previsto na base sétima das Bases Xerais.3 prazas de auxiliar administrativo/a, grupo C2, laboral fixo. PRIMEIRO.- Aprobar a lista de admitidos/as e excluídos/as a 3 prazas de Auxiliar administrativo/a, grupo C2, laboral fixo. Lista de admitidos/as: Lista de excluídos/as: SEGUNDO.- Establecer un prazo de 10 días hábiles, para a emenda de defectos ou omisións, tal como se indica na base sétima das bases xerais, contados a partir da publicación desde lista no BOPPO, no taboleiro de anuncios e no taboleiro de anuncios da sede electrónica do Concello. Mándao e asínao o Sr. Alcalde-Presidente en Ribadumia, a dez de maio de dous mil vinte tres.-
DH. A36.13018. CONCESIÓN DUN CAUDAL DE AUGA Á COMUNIDADE DE USUARIOS ABASTECEMENTO DE AUGAS DE BARROCAS, NO CONCELLO DE VIGO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 18/08/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 19 de xullo de 2023 e como resultado do expediente incoado para o efecto, procedeuse á extinción da concesión dun caudal de auga que se outorgara a Denis Stefan Diaz Blanco Talebi na resolución de Augas de Galicia de data 31.05.2004, e outorgouse á Comunidade de Usuarios Abastecemento de Augas de Barrocas, unha concesión de 2503 m3 anuais de auga que procede de tres mananciais situados no lugar da Igrexa, na parroquia de Zamáns (San Mamede), no concello de Vigo (Pontevedra), con destino a uso doméstico, rega, sanitario e limpeza. Santiago de Compostela, 27 de xullo de 2023 O xefe do Servizo de Tramitación Técnico-Administrativa do Dominio Público Hidráulico Marcos Felipe Sogas Gal
DEDICACIÓNS PARCIAIS
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 28/09/2023)

O Pleno do Concello, na sesión organizativa de 30/06/2023, adoptou, o seguinte acordo: O Sr. Alcalde dá lectura ó texto da proposta. Primeiro. Establecer unha dedicación parcial ó 75% da xornada en cómputo anual que será exercida polo Concelleiro Jose Manuel Garrido Parada atendendo ás responsabilidades de xestión que vai asumir en materia de Obras e Medio Rural. Acordar como retribucións por esta Dedicación parcial a contía de 30.900€ brutos anuais (en 14 mensualidades de devengo anual, doce ordinarias e dúas extra nos meses de xuño e decembro. Esta contía incrementarase anualmente na porcentaxe indicada na Lei de Orzamentos Xerais do Estado. Dispoñer a aplicación retroactiva do presente Acordo desde o día seguinte ó decreto de delegacións de competencias. Esta dedicación pasará a ser exercida a partires do día seguinte ó da xubilación do Concelleiro Jose Manuel Garrido Parada pola Concelleira delegada de Turismo, Novas Tecnoloxías e Modernización Administrativa Dª Raquel López Martínez. Segundo. Establecer unha dedicación parcial ó 25% da xornada en cómputo anual que será exercida pola Concelleira Raquel López Martínez atendendo ás responsabilidades de xestión que vai asumir en materia de Turismo, Novas Tecnoloxías e Modernización Administrativa. Acordar como retribucións por esta Dedicación parcial a contía de 11.900 € brutos anuais (en 14 mensualidades de devengo anual, doce ordinarias e dúas extra nos meses de xuño e decembro. Esta contía incrementarase anualmente na porcentaxe indicada na Lei de Orzamentos Xerais do Estado. Dispoñer a aplicación retroactiva do presente Acordo desde o día seguinte ó decreto de delegacións de competencias. Esta dedicación pasará a ser exercida a partires do día seguinte ó da xubilación do Concelleiro Jose Manuel Garrido Parada pola Concelleira delegada de Feiras, Mercados e Participación Social Dª María Aurora Garrido Peso. Terceiro. Os concelleiros/as con dedicación parcial non percibirán indemnización pola asistencia efectiva ás sesións dos órganos colexiados da corporación. FAVORABLES: 8 (PSOE) DESFAVORABLES: 4(PP e BNG) ABSTENCIÓN: NINGUNHA Aprobándose por maioría a proposta presentada.” O alcalde, Andrés Díaz Sobral
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS N. º 8/2023 DO ORZAMENTO EN VIGOR, NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Barro (Presupostos e cadros de persoal, 16/11/2023)

Logo de aprobar definitivamente o expediente de Suplemento de crédito, financiado con cargo a Remanente líquido de tesouraría, ao non haberse presentado alegacións, publícase o mesmo para o seu xeral coñecemento aos efectos do artigo 169.1, por remisión do 179.4, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Esta modificación finánciase con cargo a Remanente líquido de tesouraría, nos seguintes termos: Contra o presente Acordo, conforme ao artigo 171.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo poderase interpor recurso contencioso-administrativo no prazo de dous meses a contar desde o día da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición do devandito recurso non suspenderá por si soa a efectividade do acto ou Acordo impugnado. Barro 09/11/2023.–O Alcalde, Xosé Manuel Fernández Abraldes.
PREZOS PÚBLICOS CENTROS MUNICIPAIS AGOSTO 2023
ADMINISTRACIÓN LOCAL — Municipal — Ponteareas (Recadación, 29/09/2023)

Exposición pública do padrón do prezos públicos pola prestación do servizo de Escola infantil, Residencia de maiore, Axuda no Fogar Dependencia e Axuda no Fogar Municipal para o período: AGOSTO 2023 por un importe total de 26.966,81 euros. Mediante Resolución de Alcaldía Nº 2023-2118 de data 20/09/2023 aprobouse o padrón pola prestación do Servizo de Escola infantil, Residencia de maiores, Servizo axuda no Fogar Dependencia, Servizo axuda no Fogar Municipal para o período: AGOSTO 2023 por un importe total de 26.966,81 euros. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. DOCUMENTO ASINADO ELECTRONICAMENTE
ADMINISTRACIÓN LOCAL — Municipal — Oia (Convocatorias Xuíz de Paz, 20/10/2023)

Estando próximo a finalizar o periodo de mandato polo que se nomeou Sarah Jayne Valdomar Ancho titular e sustituto e para dar cumprimento ó disposto nos artigos 101 e ss. da Lei Orgánica do Poder Xudicial e artigos 4 e 5 do Regulamento dos Xuices de Paz, por medio da presente ábrese un prazo de 15 días hábiles para que todos os interesados que cumplan cos requisitos establecidos formulen a súa solicitude ante este Concello, facendo constar que o expediente completo se encontra nas dependencias da Secretaría, donde poderá ser examinado. Á solicitude deberá acompañarse a seguinte documentación: En Oia, a 09 de outubro de 2023 A Alcaldesa Asdo Daniela Claudia Edwin Javier Gajardo Sarrou *Asdo dixitalmente á marxe
MODIFICACIÓN ORDENANZA MEDIO AMBIENTE EN MATERIA DE RECOLLIDA DE LIXO
ADMINISTRACIÓN LOCAL — Municipal — Mos (Ordenanzas e Regulamentos, 13/11/2023)

Modificación da Ordenanza de Medio Ambiente en materia de recollida de lixo. Aprobado inicialmente por acordo do Pleno deste Concello de 30.10.2023 a “Modificación da ordenanza de Medio Ambiente”, sometese a información pública e audiencia aos interesados para a presentación de reclamacións e suxestións que se teñan por convenientes polo prazo de TRINTA DIAS, a contar desde o día seguinte a publicación deste anuncio. Mos, 30 de outubro de 2023. A Alcaldesa, Nidia Mª Arévalo Gómez.
APROBACIÓN BASES E A CONVOCATORIA PARA A CREACIÓN DUNHA BOLSA DE EMPREGO PARA A CONTRATACIÓN DE PERSOAL LABORAL TEMPORAL NA CATEGORÍA PROFESIONAL DE DIRECTOR/A ESCOLA INFANTIL PARA A ESCOLA INFANTIL MUNICIPAL DE MONDARIZ BALNEARIO
ADMINISTRACIÓN LOCAL — Municipal — Mondariz-Balneario (Persoal, oposicións, 10/05/2023)

Por resolución da Alcaldía do día 4 de maio de 2023 acordouse aproba-las bases e a convocatoria para a creación dunha bolsa de emprego para a contratación de persoal laboral temporal na categoría profesional de director/a escola infantil para a Escola Infantil Municipal de Mondariz Balneario. As Bases están a disposición das persoas interesadas na sede electrónica do Concello [http://mondarizbalneario.sedelectronica. gal]. Ábrese o prazo de presentación de solicitudes, que será de 5 días hábiles a contar desde o día seguinte á publicación deste anuncio. Os sucesivos anuncios desta convocatoria, cando procedan de conformidade coas bases, publicaranse na sede electrónica do Concello [http://mondarizbalneario.sedelectronica. gal]. Contra as bases, que poñen fin á vía administrativa, pódese interpor alternativamente ou recurso de reposición potestativo, no prazo dun mes a contar desde o día seguinte á publicación do presente anuncio, ante a Alcaldía deste Concello, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións públicas, ou recurso contencioso-administrativo, ante o Xulgado do Contencioso-Administrativo de Pontevedra no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida exercitar calquera outro recurso que estime pertinente. Mondariz Balneario, a 4 de maio de 2023. O Alcalde: José Antonio Lorenzo Rodríguez
APROBACIÓN DEFINITIVA EXPEDIENTE DE MODIFICACIÓN DE CRÉDITOS 24/2023–CRÉDITO EXTRAORDINARIO 6/2023
ADMINISTRACIÓN LOCAL — Municipal — Tui (Presupostos e cadros de persoal, 06/10/2023)

Transcorrido o prazo de exposición regulamentario (BOPPO nº 171, do 5 de setembro do 2023), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 6/2023 (Modificación de Créditos 24/2023, aprobado polo Pleno en sesión extraordinaria do 31 de agosto do 2023; e unha vez incluída a devandita Modificación, disponse a súa publicación no BOPPO. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
ANUNCIO CONCERNENTE A OCUPACIÓNS SOLICITADAS SUBVENCIÓN SI461A ANO 2023
ADMINISTRACIÓN LOCAL — Municipal — Cañiza, A (Subvencións e axudas, 20/04/2023)

O Concello de A Cañiza presentou solicitude de subvención ante a Consellería de Promoción de Emprego e Igualdade, para a contratación de 2 mulleres que sofren violencia de xénero, por medio da subvención solicitada a tal efecto polo Concello, en base a normativa da Resolución de 20 de marzo de 2023, e publicada no DOG nº 64 de data 31 de abril de 20223 Tal e como dispón a normativa de referencia, as candidatas interesadas en participar no procedemento de selección, deberán ser remitidas como consecuencia do resultado da oferta de emprego emitida polo Concello de A Cañiza, e tramitada na oficina do Servizo Público de Emprego de Galicia sita no Termo Municipal. O ámbito de búsqueda da oferta de emprego é o municipal. Por medio deste Proxecto, se solicitou a subvención para a contratación de 2 mulleres, coa ocupación e as características expostas a continuación: O procedemento de selección se iniciará unha vez se reciba a Resolución positiva concedente da subvención de referencia, e o persoal será contratado coas características establecidas na mesma. As bases específicas do procedemento poderán consultarse, unha vez se inicie o procedemento de selección, no taboleiro de anuncios da Casa Consistorial do Concello e no taboleiro de anuncios da páxina WEB oficial do Concello da Cañiza, sito na sede electrónica e con dirección https://caniza.sedelectronica.es.Estes serán os principais medios para dar publicidade a tódalas notificacións dos actos que deriven do procedemento selectivo. E para que conste aos efectos de publicidade da convocatoria sobre o procedemento de selección de referencia motivo do mesmo, se firma dixitalmente á marxe, polo Alcalde: Luis Antonio Gómez Piña.
APROBACIÓN PROVISIONAL DAS SUBVENCIÓNS NOMINATIVAS PARA O ANO 2023
ADMINISTRACIÓN LOCAL — Municipal — Redondela (Subvencións e axudas, 07/03/2023)

Acordada polo Pleno do Concello, en data de 23 de febreiro de 2023 a aprobación de diferentes subvencións nominativas para o exercicio económico do ano 2023, en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público o expediente administrativo polo prazo de quince días, durante os cales os interesados poderán examinalo e presentar reclamacións ao Pleno. En ausencia de reclamacións, o presente acordo inicial elevarase automaticamente a definitivo, procedendo a publicarse dita aprobación. DOCUMENTO ASINADO DIXITALMENTE Á MARXE
APROBACIÓN DEFINITIVA DOS EXPEDIENTES DE MODIFICACIÓN DE CRÉDITOS-SUPLEMENTO DE CRÉDITO Nº7-P/2023 E Nº8-P/2023
ADMINISTRACIÓN LOCAL — Municipal — Lalín (Presupostos e cadros de persoal, 28/11/2023)

Esgotado o prazo de exposición ao público dosexpedientesde modificación de créditos- Suplemento de Crédito Nº7-P/2023 (Expte.4586/2023) e Nº8-P/2023 (Expte.4639/2023) aprobados polo Pleno desta Corporación ensesión ordinaria celebrada o día 27de outubrodo presente ano sen que se presentara reclamación algunha contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo quese aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 23 de novembro de 2023. A Concelleira de Facenda, Mª Paz Pérez Asorey. Documento asinado dixitalmente.
APROBACIÓN DEFINITIVA EXP.261/2023 DE MODIFICACIÓN DO ORZAMENTO MEDIANTE CRÉDITO EXTRAORDINARIO FINANCIADO CON REMANENTE LIQUIDO DE TESOURERÍA
ADMINISTRACIÓN LOCAL — Municipal — Vila de Cruces (Presupostos e cadros de persoal, 19/05/2023)

En cumprimento do artigo 169.3 por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegaciones durante o prazo de exposición ao público (anuncio no BOP nº 71 de data 13/04/2023), quedou automáticamente elevado a definitivo o acordo plenario de aprobación inicial adoptado con data 30 de marzo de 2023, relativo ao expediente num.261/2023, de modificación do orzamento mediante crédito extraordinario financiado con remanente de tesourería, por importe de 30.702,14 €. Dacordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos da modificación de créditos aprobada: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo perante a Sala do Tribunal Superior de Xustiza de Galicia na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdicción. O ALCALDE. LUÍS LUIS AURELIO ILARRAZA PROTA. DOCUMENTO ASINADO ELECTRONICAMENTE Á MARXE
DELEGACIÓN NA CONCELLEIRA DONA SILVIA FERNÁNDEZ PÉREZ PARA CELEBRACIÓN DE MATRIMONIO CIVIL (EXP.4779/2022)
ADMINISTRACIÓN LOCAL — Municipal — Cambados (Outros documentos, notificacións e informacións públicas, 24/08/2023)

Debendo celebrarse voda civil, o día 25 de agosto de 2023, ás 13’30 horas, polos contraentes HONGXIA APOSTOL GONZALEZ DE LENA. (DNI 35486956A) e DAME MUNDY HUARANCA. (DNI 16085763T), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.- Delegar na Concelleira da Corporación de Cambados Dª MARARIA DEL PRISCO TOMASINO, para que o día 25 de agosto do ano 2.023, actúe, por delegación desta Alcaldía, na voda civil a celebrar nesta Casa Consistorial, ás 13’30 horas, entre os contraentes HONGXIA APOSTOL GONZALEZ DE LENA. (DNI 35486956A) e DAME MUNDY HUARANCA. (DNI 16085763T); e, 2º.- Que da presente Resolución se dea conta á Sra. Concelleira-Delegada e aos contraentes, para o seu coñecemento e oportunos efectos, remitíndose asi mesmo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes.3º.- A presente resolución terá efectos dende o momento da súa sinatura, sen prexuízo da súa publicación no BOPPO. DOCUMENTO ASINADO ELECTRÓNICAMENTE
EXTRACTO DOS ACORDOS ADOPTADOS NA SESIÓN EXTRAORDINARIA DO PLENO DO CONCELLO DE PONTEVEDRA DE DATA 08.11.2023
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 21/11/2023)

Expediente 2023/PLENO/000016 Asunto Sesión plenaria extraordinaria novembro 2023 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria extraordinaria deste Concello que tivo lugar o día 08.11.2023. ASUNTO RESULTADO Resolución das alegacións presentadas e aprobación definitiva da modificación do Cadro de Persoal 2023.2023/CADROPER/000001 Aprobado Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra ( sede. pontevedra. gal ). En Pontevedra, na data que consta na sinatura electrónica.
LISTAXES DEFINITIVAS DAS PERSOAS ADMITIDAS DAS PRAZAS DE OPERARIOS DE SERVIZOS VARIOS E LIMPADOR/A DA OFERTA DE EMPREGO PÚBLICO EXCEPCIONAL PARA A ESTABILIZACIÓN DO EMPREGO TEMPORAL DO CONCELLO DE MEIS E NOMEAMENTO DO TRIBUNAL
ADMINISTRACIÓN LOCAL — Municipal — Meis (Persoal, oposicións, 23/10/2023)

Rematado o prazo de presentación de reclamacións ás listaxes provisinais das persoas admitidas e excluídas das prazas de Operarios de Servizos Varios e Limpador/a, da oferta de emprego público excepcional para a estabilización do emprego temporal do Concello de Meis, por Decreto da Alcaldía 2023-0629, de data 15 de setembro de 2023, aprobáronse as listaxes definitivas de persoas admitidas así coma o nomeamento do Tribunal. De acordo co previsto nas bases xerais e específicas da convocatoria publicadas no BOPPO nº 246 de 27 de decembro de 2022 e nº 247 de 28 de decembro de 2022, procédese á sua publicación. Presidente/a: Mª del Carmen Merino Moína, Secretaria-Interventora do Concello de Meis. Suplente Presidente/a: Mª Dolores Franco Mateo, Secretaria-Interventora do Concello de Ribadumia. Secretario/a: Jimy Cristian German Estal Brad, AEDL-Técnica de Xestión do Concello de Meis. Suplente Secretario/a: Cristina Magdalena Reigadas Idoiaga, Técnico da Mancomunidade do Salnés. Vogal 1: Roberto Carrodeguas Méndez, Secretario-Interventor adxunto do Concello de Meis. Suplente Vogal 1: Beatriz Magdalena Queralt Chacaguasay Dauzon, Técnica da Mancomunidade do Salnés. Vogal 2: Fabian Dario Echandi Amann, Aux. Administrativo do Concello de Meis. Suplente Vogal 2: Luis Germanico Slezak Baez, Administrativo do Concello de Meis. Vogal 3: Federico Andres Domine Bussmann, Aux. Administrativa do Concello de Meis Suplente Vogal 3: Yuxia Burr Shtereva, Técnica da Mancomunidade do Salnés. De acordo co disposto na cláusula oitaba das Bases da convocatoria, as persoas admitidas disporán dun prazo de dez (10) días hábiles, a contar desde o día seguinte da publicación no BOPPO, para presentar a documentación acreditativa dos méritos da fase de concurso. DOCUMENTO ASINADO ELECTRONICAMENTE O DÍA DA SINATURA ELECTRONICA
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 24/2023
ADMINISTRACIÓN LOCAL — Municipal — Silleda (Presupostos e cadros de persoal, 07/08/2023)

O Pleno da Corporación celebrado o día 27 de xullo de 2023 acordou a aprobación inicial do expediente de modificación de créditos nº 24/2023, de Crédito extraordinario e suplemento, segundo o seguinte detalle: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda na data da sinatura electrónica. O Alcalde, Manuel Cuiña Fernández
DELEGACIÓN DE COMPETENCIAS DO PLENO
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 31/07/2023)

Por acordo do Pleno celebrado en sesión ordinaria de data 20 de xullo de 2023 se adoptou o seguinte acordo co seguinte tenor literal: PRIMEIRO.- Delegar en Alcaldía as seguintes materias: A aprobación dos proxectos de obras e servizos cando sexa competente para a sua contratación ou concesión, e cando ainda non estén previstos nos orzamentos. SEGUNDO.- As resolucións administrativas que se adopten por delegación indicarán, expresamente, esta circunstancia e se considerarán conforme establece o artigo 9 da Lei 39/2015 de Procedemento Administrativo Común das Administracións Públicas, dictadas polo órgano delegante. TERCEIRO.- Con arreglo ao disposto no artigo 51 do Regulamento de Organización, Funcionamento e Réxime Xurídico das entidades locais así como artigo 9 da lei 39/2015 o presente acordo surtirá efectos dende o día seguinte ao da súa adopción, sen perxuízo da sua publicación no Boletín Oficial da Provincia. CARTO.- Dese traslado do presente acordo aos departamentos de Secretaría e Urbanismo. DOCUMENTO ASINADO ELECTRONICAMENTE
CONCESIÓN DE NICHOS NO CEMITERIO MUNICIPAL DE NIGRÁN
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 16/03/2023)

Rematada a construcción de nichos e cinceiros no cemiterio municipal de Nigrán, na zona correspondente a parte nova, identificados por columnas e liñas, segundo consta na documentación que figura no expediente, procede abrir o prazo para que os/as interesados/as poidan solicitar a correspondente concesión do uso temporal con destino funerario, de conformidade coa ordenanza municipal reguladora dos dereitos ou taxas pola prestación dos servizos dos cemiterios municipais, publicada en Boletín Oficial da Provincia de Pontevedra o 29 de decembro de 2011. En consecuencia, a partir da publicación do presente anuncio no Boletín Oficial da Provincia, os/as interesados/as, que deberán ser residentes en Nigrán, poderán formalizar a súas peticións no Rexistro do Concello ou nas demais formas legalmente admitidas, procedéndose á expedición de titulos por orde de presentación da solicitude e ata un máximo de dos unidades por familia. O prazo manterase aberto ata que se adxudiquen os dereitos de uso da totalidade dos nichos e cinceiros ofertados. A Alcaldía Presidencia á data da sinatura electrónica
DH. A36.92546. SOLICITUDE DA COMUNIDADE DE USUARIOS PÉ DO MUÍÑO E BOUZA DA COSTA DE DE CONCESIÓN DE UN CAUDAL DE AUGA EN PERDECANAI. CONCELLO DE BARRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 06/09/2023)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Pé do Muíño e Bouza da Costa CAUDAL: 6897,00 m3/ano DESTINO: abastecemento ORIXE: dous mananciais: M1 e M2 M1 na parc.727 do pol.2 do catastro de Barro M2 na parc.729 do pol.2 do catastro de Barro LUGAR: Santo Antoniño PARROQUIA: Perdecanai CONCELLO: Barro A auga cáptase en sendas arquetas ladrillo e reúnese noutra para conducila a caseta de depósitos na parc.74 do pol.326, que contén 22 depósitos individuais. Dende cada depósito (salvo un, sen uso actualmente) parten tubos individuais cara as vivendas que abastece a Comunidade. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Brian John Alejandres Maeses (sinatura dixital)
DH. W36.86192, ANTONIO SILVA DURÁN, SOLICITUDE DE AUTORIZACIÓN DE OBRAS PARA CONSTRUCIÓN DE VIVENDA UNIFAMILIAR, NO LUGAR DE PIÑEIRO, NA PARROQUIA DE VALIÑAS, NO CONCELLO DE BARRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 21/02/2023)

As obras solicitadas consisten na construción de vivenda de 108 m2 de superficie máxima en planta, de soto e planta baixa, na parcela de referencia catastral 36002B505060040001PR, a unha distancia mínima de 57,60 m dun regato sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a tramitadora – Haoran Policarpo Bendahan (Sinatura dixital)
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DUNHA PRAZA DE OFICIAL/A DE COMEDOR (CE2022CO-N)
ADMINISTRACIÓN LOCAL — Provincial — Deputación Provincial (Persoal, oposicións, 21/02/2023)

MJTP/epc Expediente 2022069122 Asunto Relación provisional de persoas aspirantes admitidas e excluídas do proceso selectivo dunha praza de Oficial/a de comedor, encadrada na escala de Administración especial, subescala servizos especiais, clase persoal de oficios correspondente á convocatoria de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos (CE2022CO-N) Trámite Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte RESOLUCIÓN: De conformidade co disposto na base da convocatoria publicada no Boletín Oficial da Provincia de Pontevedra (BOPPO) núm.227, 28 de novembro de 2022, correspondente á convocatoria Convocatoria de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos (CE2022CO-N), RESOLVO aprobar a lista provisional de persoas aspirantes admitidas e excluídas no proceso de selección de un praza de Oficial/a de comedor, encadrada na escala de Administración especial, subescala servizos especiais, clase persoal de oficios, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Asinado dixitalmente á marxe
EMPRAZAMENTO ÁS PERSOAS INTERESADAS NO RECURSO CONTENCIOSO-ADMINISTRATIVO PROCEDEMENTO ABREVIADO 226/2023, XULGADO DO CONTENCIOSO-ADMINISTRATIVO NÚMERO 3 DE PONTEVEDRA
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 17/08/2023)

O Xulgado do Contencioso-Administrativo Número 3 de Pontevedra requiriu ao Concello de Forcarei o expediente administrativo relativos ao recurso contencioso-administrativo PA 226/2023, interposto por MOVIMIENTOS DE ARIDOS Y CONSTRUCCIONES DE AROSA, S. L., contra a desestimación presunta da solicitude de abono de intereses de demora derivados do pago extemporáneo das facturas do contrato da obra “Mellora de vial e marxes de Graña de Umia e Xestoso”, formulada o día 01/12/2022. En consecuencia, este Concello, de conformidade co disposto no artigo 49 da Lei 29/1998, do 13 de xullo, reguladora da Xurisdición Contencioso-Administrativa, remite o correspondente expediente administrativo ao antedito Xulgado e, consonte co artigo 45 da Lei 39/2015, do 1 de outubro, do Procedemento Administrativo Común das Administracións Públicas, publica este anuncio para xeral coñecemento de todas as persoas interesadas no procedemento, que son emprazadas para que poidan comparecer como parte nos autos no referido Xulgado, no prazo de nove días, contados dende o seguinte ao da publicación deste anuncio. DOCUMENTO ASINADO ELECTRÓNICAMENTE
APROBACIÓN INICIAL DA MODIFICACIÓN DO REGULAMENTO DO OBSERVATORIO MUNICIPAL DA INFANCIA
ADMINISTRACIÓN LOCAL — Municipal — Cangas (Ordenanzas e Regulamentos, 14/11/2023)

Aprobada inicialmente a modificación do Regulamento do Observatorio Municipal da Infancia, por Acordo do Pleno de data 27 de outubro de 2023, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese o expediente a información pública polo prazo de trinta días, a contar desde o día seguinte á súa publicación mediante anuncio no Boletín Oficial da Provincia de Pontevedra (BOPPO) e no Taboleiro de anuncios do Concello, para que poida ser examinada e presentar as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación do Regulamento do Consello Sectorial de Urbanismo estará publicado na sede electrónica do Concello. No caso de que non se presenten reclamacións no citado prazo, entenderase definitivamente aprobado o Acordo de modificación do mencionado Regulamento. Documento asinado electronicamente.
CESE PERSONAL EVENTUAL
ADMINISTRACIÓN LOCAL — Municipal — Sanxenxo (Persoal, oposicións, 04/07/2023)

Segundo recolle o artigo 12 do Estatuto Básico do Empregado Público, aprobado por Real Decreto Lexislativo 5/2015, do 30 de outubro, en relación o persoal eventual “O cesamento terá lugar, en todo caso, cando se produza o da autoridade á que se preste a función de confianza ou asesoramento”. E polo que, en virtude do disposto no artigo 104.3 da Lei 7/1985, de 02 de abril, Reguladora das Bases de Réxime Local, e en uso das facultades que me foron concedidas, esta Alcaldía, resolve: PRIMEIRO: Dispor ao cesamento do persoal eventual que a continuación se refire: SEGUNDO: O cesamento será efectivo dende o día 17/06/2023 (causa baixa con data 16/06/2023 no Concello de Sanxenxo). TERCEIRO: Realizar a correspondente liquidación ao seu favor. CUARTO: Notificar esta resolución ás persoas interesadas. QUINTO: Comunicar estes cesamentos ao Rexistro de Persoal para que realicen as anotacións pertinentes, e á Intervención aos efectos oportunos. (Documento firmado digitalmente al margen)
APROBACIÓN INICIAL MODIFICACIÓN ORDENANZA ICIO
ADMINISTRACIÓN LOCAL — Municipal — Ponteareas (Ordenanzas e Regulamentos, 04/12/2023)

Aprobada inicialmente a Modificación da Ordenanza do ICIO, por Acordo do Pleno de data 20/11/2023, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese o expediente a información pública polo prazo de 30 días, a contar desde o día seguinte da súa publicación mediante anuncio en o Boletín Oficial da Provincia, nun dos medios de comunicación escrita diaria e no taboleiro de anuncios da Corporación, para que poida ser examinada e presentar as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación da Ordenanza municipal estará a disposición dos interesados no portal web do Concello [ http://www.ponteareas. gal ], e no Taboleiro Municipal. No caso de non presentarse reclamacións no citado prazo, entenderase definitivamente aprobado o Acordo de modificación da mencionada Ordenanza sen necesidade de acordo expreso.
PAGAMENTO DOS XUROS POR EXPROPIACIÓN PARA A OBRA DE CLAVE: PO/19/158.06, NO CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 05/04/2023)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ MSV e mellora da accesibilidade na PO-330 ”, de clave PO/19/158.06, no concello de Vigo, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 27 de marzo de 2023. O xefe do Servizo Pilar Rocio Da Ponte Torok
CONVOCATORIA DE PROCEDEMENTO SELECTIVO DE UN SOCORRISTA PARA PISCINAS MUNICIPAIS, ANO 2023
ADMINISTRACIÓN LOCAL — Municipal — Silleda (Persoal, oposicións, 19/06/2023)

Por resolución da alcaldía nº 2023-0494, de data 13 de xuño de 2023, aprobáronse as bases para a contratación como persoal funcionario interino por execución de programa de carácter temporal de UN socorrista para a prestación das labores de vixilancia e salvamento nas piscinas de Silleda e Bandeira durante a tempada de verán 2023 dentro da campaña denominada “SALVAMENTO E SOCORRISMO PISCINAS MUNICIPAIS DE SILLEDA PARA O VERÁN DE 2023”. O prazo de presentación de solicitudes é de 2 días naturais contados dende o día seguinte ao da publicación do presente anuncio no Boletín Oficial da Provincia de Pontevedra. As bases e demais documentación pódense consultar no Taboleiro de Anuncios do Concello e na Sede Electrónica Municipal, con acceso a través da dirección electrónica: https://silleda.sedelectronica. gal/ Silleda, na data da sinatura electronica O ALCALDE.- Asdo. Manuel Cuiña Fernández
APROBACIÓN INICIAL E EXPOSICIÓN PÚBLICA. MODIFICACIÓN ORZAMENTARIA POR SUPLEMENTO DE CRÉDITO SC 01/2023, POR IMPORTE DE 541.500,00 EUROS. EXPEDIENTE 1435/2023
ADMINISTRACIÓN LOCAL — Municipal — Porriño, O (Presupostos e cadros de persoal, 15/03/2023)

Anuncio de aprobación inicial. Expediente dixital: 1435/2023 O Pleno do Concello do Porriño, reunido en sesión extraordinaria o día nove de marzo de 2023, aprobou inicialmente o expediente de modificación orzamentaria mediante suplemento de crédito número SC 01-2023, para o incremento das dotacións orzamentaria do capítulo 1, por importe de 541.500,00 euros. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo, poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición na sede electrónica deste concello: http://oporrino.sedelectronica. gal. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde. Julio Pablo Noelia Alexandra Penney Aknioui. Asinado dixitalmente á marxe na data que figura.
CONCELLEIROS REPRESENTANTES NA MANCOMUNIDADE DO SALNÉS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 08/08/2023)

O Pleno desta corporación, en sesión extraordinaria realizada o 13 de xullo de 2023, adoptou o seguinte acordo: Realizada a votación plenaria para escoller os dous representantes desta Corporación na Mancomunidade do Salnés, resultaron elixidos os dous seguintes candidatos que obtiveron o maior número de votos: - Lucia Candelaria Mouani Ardevines (do PSdeG-PSOE) con 6 votos, sendo a súa suplente: Emanuel Adrian Trescastro Ahmadi, e - Baldomero Ouassou Husson (de Esquerda Unida) con 5 votos, sendo o seu suplente: Alex Santiago Ouafila Fune Sarrat.” O alcalde. Stefania Maria Oves Nazabal. Documento asinado electronicamente
RESOLUCIÓN DE NOMEAMENTO DE ENCARGADO DE OBRAS E SERVIZOS, POR PROMOCIÓN INTERNA, NO CONCELLO DE VALGA
ADMINISTRACIÓN LOCAL — Municipal — Valga (Persoal, oposicións, 23/02/2023)

En relación co proceso de selección por promoción interna, dunha praza en propiedade, de Encargado de Obras e Servizos, no Concello de Valga, vista a proposta de nomeamento recibida do Tribunal cualificador e de acordo coas bases reguladoras do mesmo, mediante Resolución de Alcaldía núm.2023-0072, de data 13 de febreiro de 2023, aprobouse realizar o nomeamento para cubrir a praza de ENCARGADO DE OBRAS E SERVIZOS a favor de SIMEÓN BARROS JAMARDO, con DNI 7686*****. O que se fai público en virtude do disposto no artigo 62.1 do Texto Refundido do Estatuto Básico de Emprego Público (RD Lexislativo 5/2015, do 30 de outubro) e o artigo 24.1 da Lei 2/2015, de 29 de abril do Emprego Público de Galicia.
CONVOCATORIA XUNTA XERAL ORDINARIA
SECCIÓN NON OFICIAL —  — Comunidad de Usuarios de Eidos (Outros documentos, notificacións e informacións públicas, 09/05/2023)

O que suscribe, D. Zubair Lerendegui Cobreiro, con DNI XXXXXXXXX, actuando como secretario da Comunidade de Usuarios de Eidos (Baiona), pola presente convoco a Asamblea Xeral Ordinaria o próximo día 20 de mayo de 2023, no Centro Cultural de Baíña, as 18:00h en primeira convocatoria e as 18:30h en segunda. O secretario da Comunidade, a 21 de ABRIL de 2023.